Deuomp en-dro war stad ar galleg pemp bloaz war-lerc'h m'eo bet votet gant kasi an oll deputeed eus Breizh -memes ar re pe an heni a zo bremañ o huchal- an amantamant ewid stourm -sañset- a-eneb lanwad ar saosneg war Vro-C'hall ! E pessort stad ema an traoù ? Fall awalc'h ewid ar galleg evel m'hon eus gwelet er penn kentañ, med e Bro-C'hall ivez e vez mui-oc'h-mui a dud na ouzont na lenn na skriv ar galleg en ur mod deread. Da lavared eo n'eo ket bet gwall  efedus lesenn " ar galleg yezh nemeti ar republik " ! Diouzh un tu e vez votet sortoù lesennoù-se a-unvouezh -e galleg mar plij ! - a-eneb ar saosneg, an enebour a-viskoaz, med dreistoll a-eneb ar yezhoù minorelezet all hag a zo o vewañ, pe kentoc'h o peusvewañ en heksagon.